Ռոզն ու Մուսթաֆան էլ Ստամբուլում առաջին օրերն անընդհատ ուտելով անցկացրին: Սեղանի շուրջը Քազանջըների ընտանիքի տարբեր անդամների տարատեսակ հարցերին էին պատասխանում. Ամերիկայում կյանքն ինչպե՞ս է, Արիզոնայում իսկապե՞ս անապատ կա, ճի՞շտ է, որ ամերիկացիները մեծ չափաբաժնով արագ սնունդ են ուտում: Բա որ այդքան շատ են ուտում, ինչո՞ւ են անընդհատ դիետա պահում: Ճիշտ է, որ հեռուստատեսային մրցույթների մասնակցելով՝ բոլորով նիհարում են: Լավ, իսկ «Սկսնակի» ամերիկյան տարբերակը թուրքականից ավելի լա՞վն է և այլն, և այլն...